Република Србија

МАШИНСКО –ЕЛЕКТРОТЕХНИЧКА ШКОЛА

БОР

Зелени булевар бр.24

Број:

Датум:

На основу члана 119. став 1. тачка 1) Закона о основама система образовања и васпитања, („Службени гласник РС” 88/2017 ) – у даљем тексту: Закон и члана 154-159. . Статута Машинско – електротехничке школе Бор, Школски одбор је на својој седници одржаној дана 13.12.2018. године донео:

ПРАВИЛНИК

О ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА У МАШИНСКО –ЕЛЕКТРОТЕХНИЧКОЈ ШКОЛИ БОР

# 

# **I ОСНОВНЕ ОДРЕДБЕ**

Члан 1.

Овим Правилником ближе се уређују: обавезе ученика, појачан васпитни рад, дисциплинска и материјална одговорност ученика, лакше повреде обавеза ученика, васпитне мере које се изричу ученицима, теже повреде обавеза и повреде забране дискриминације, насиља, злостављања и занемаривања, васпитно-дисциплински поступак, васпитно-дисциплинске мере које се изричу ученицима, поступак за утврђивање материјалне одговорности ученика и закључивање оцене из владања у Машинско –електротехничкој школи у Бору (у даљем тексту: Школа).

Обавеза обављања друштвено-корисног, одн. хуманитарног рада одређује се ученику упоредо са изрицањем васпитне, одн. васпитно-дисциплинске мере а прописана је Правилником о обављању друштвено-корисног односно хуманитарног рада („Сл. гласник РС“ бр. 68/2018) и овим Правилником.

Овим правилником се утврђује и начин евидентирања и праћења друштвено-корисног, односно хуманитарног рада и извештавање о његовим ефектима у Машинско –електротехничкој школи.

Члан 2.

На сва питања која нису регулисана овим правилником примењиваће се релевантни републички прописи.

# **II ОБАВЕЗЕ УЧЕНИКА**

Члан 3.

У остваривању својих права ученик не сме да угрожава друге у остваривању права.

Ученик има обавезу да:

1) редовно похађа наставу и извршава школске обавезе;

2) поштује правила понашања, одлуке директора и органа школе;

3) ради на усвајању знања, вештина и вредносних ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) чува имовину школе и чистоћу и естетски изглед школских просторија;

7)  стара се о очувању животне средине и понаша у складу са правилима еколошке етике.

# **III ПОЈАЧАН ВАСПИТНИ РАД**

Члан 4.

Према ученику који врши повреду правила понашања у школи или не поштује одлуке директора и органа школе, неоправдано изостане са наставе пет часова, односно који својим понашањем угрожава друге у остваривању њихових права, школа ће уз учешће родитеља, односно другог законског заступника, појачати васпитни рад активностима: у оквиру одељењске заједнице, стручним радом одељењског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите са циљем дефинисања и пружања подршке ученику у вези са променом његовог понашања.

Одељењски старешина је дужан да води евиденцију о спроведеним активностима појачаног васпитног рада у својој педагошкој документацији.

Уколико ученик неоправдано изостаје са наставе или других облика образовно-васпитног рада, одељењски старешина је дужан да, посредством административне службе школе, пошаље писмено обавештење родитељу, односну старатељу ученика најкасније закључно са десетим неоправданим изостанком ученика.

**IV ПОВРЕДЕ ОБАВЕЗА УЧЕНИКА**

Члан 5.

Ученик може да одговара за:

* лакшу повреду обавезе из члана 6. овог правилника;
* тежу повреду обавезе;
* повреду забране дискриминације, забране насиља, злостављања и занемаривања и забране понашања које вређа углед, част или достојанство.

Када ученик учини неку од повреда из става 1. овог члана, лице које има сазнање о учињеној повреди обавеза о томе одмах обавештава одељењског старешину, oдносно ако до повреде дође за време часа, наставник је дужан да у рубрици “Напомена“ у Књизи образовно-васпитног рада опише повреду у довољној мери како би одељењски старешина и други органи школе могли да поступе.

## Лакше повреде обавеза

Члан 6.

Лакше повреде обавеза чини ученик који:

1. Неоправдано изостаје са наставе и других облика образовног рада у току школске године до 25 неоправданих изостанака;

2. Самовољно напушта наставу или друге облике образовно-васпитног рада пре завршетка рада;

3. Не придржава се прописаних Правила понашања у школи или других општих аката школе;

4. Долази у школу и друга места у којима школа организује и спроводи образовно-васпитни процес неприкладно одевен;

5. Не брине се о личној хигијени и уредности, хигијени школских и других просторија у којима се врши образовно-васпитна делатност;

6. Не чува од оштећења школску имовину односно имовину других организација за време посете или извођења дела програма образовно-васпитног рада ван школе;

7. Не чува од оштећења и уништења ђачку књижицу, сведочанство и друге јавне исправе које школа издаје;

8. Не да на увид ђачку књижицу родитељу односно старатељу у коју одељењски старешина уноси обавештења, успех васпитне, васпитно-дисциплинске мере и друго;

9. Злоупотребљава лекарско оправдање;

10. Користи мобилни телефон, електронски уређај и друга средства којима се ремети дисциплина на часу или на другим облицима образовно-васпитног рада, а којима се не угрожавају права других не служи за превару у поступку оцењивања;

11. Непристојно се понаша према друговима и другарицама, наставницима и другим радницима школе;

12. Недисциплиновано, недолично, непристојно се понаша у школи, школском дворишту, на екскурзији или другим ваннаставним активностима;

13. Не придржава се одлука директора,наставника и органа школе;

14. Самовољно користи рачунар и друга наставна средства;

15. Одбије да примени мере заштите и безбедности ученика у школи, на практичној настави, екскурзији, такмичењима или ваннаставним активностима;

16. Не обавештава родитеље или старатеље о заказаним родитељским састанцима и усменим позивима од стране одељенског старешине или предметног настваника;

17. Не информише родитеље или лажно информише родитеља или старатеља о свом успеху и изостанцима;

18. У својству редара не обавештава наставнике о одсуству ученика и не извршава остале обавезе редара предвиђене Правилима понашања;

19. Не стара се о очувању животне средине и не понаша се у складује са правилима еколошке етике;

20. Долази на наставу без средстава за рад ( књига, свеска, оловка,опрема....);

21. Учествује у договореном колективном изостајању са часа;

22. Преписује на писменим проверама знања, односно помаже другоме при решавању радних задатака на писменим проверама знања;

23. Не враћа или неажурно враћа књиге школској библиотеци;

24. Оштећује школску зграду, просторије, инвентар, инсталације у школи или нарушава естетски изглед школе и школског дворишта;

25. Оштећује личне ствари и прибор других ученика у школи.

## Теже повреде обавеза

Члан 7.

Теже повреде обавеза ученика су:

1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;

2) преправка или дописивање података у јавној исправи коју издаје школа или орган, односно исправи коју изда друга организација;

3) уништење или крађа имовине школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;

5) уношење у школу или другу организацију оружја, пиротехничког средства или другог предмета којим може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из чл. 4. ст. 1. овог правилника ради корекције понашања ученика.

За повреде из тачке 8. и 9. овог члана обавезна је поступност у изрицању мера.

**Повреда забране дискриминације**

**Члан 8.**

У установи су забрањене дискриминација и дискриминаторно поступање, којим се на посредан или непосредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиска лица на отворен или прикривен начин, а која се заснива на раси, боји коже, прецима, држављанству, статусу мигранта односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовинском стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Поступање школе када се посумња или утврди дискриминаторно понашање, начине спровођења превентивних и интервентних активности, обавезе и одговорности запосленог, ученика, одраслог, родитеља односно другог законског заступника, трећег лица у установи, органа и тела установе и друга питања од значаја за заштиту од дискриминације, прописује министар.

## Повреда забране насиља, злостављања и занемаривања

**Члан 9.**

У школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, ученика, одраслог, родитеља, односно другог законског заступника, или трећег лица у установи.

Под насиљем и злостављањем подразумева се сваки облик једанпут учињеног односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика и одраслог.

Занемаривање и немарно поступање представља пропуштање установе или запосленог да обезбеди услове за правилан развој ученика и одраслог.

Под физичким насиљем сматра се физичко кажњавање ученика или одраслог од стране запосленог, родитеља, односно другог законског заступника, или трећег лица у установи; свако понашање које може да доведе до стварног или потенцијалног телесног повређивања ученика, одраслог или запосленог; насилно понашање запосленог према ученику или одраслом, као и ученика и одраслог према другом ученику, одраслом или запосленом.

Под психичким насиљем сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем сматра се искључивање ученика и одраслог из групе вршњака и различитих облика активности установе.

Под сексуалним насиљем и злостављањем сматра се понашање којим се ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Под дигиталним насиљем и злостављањем сматра се злоупотреба информационо-комуникационих технологија, која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

У погледу поступања у одговору на насиље и злостављање, садржаја и начина спровођења превентивних и интервентних активности, услова и начина за процену ризика, начина заштите од насиља, злостављања и занемаривања, школе примењују протокол прописан од стране министра надлежног за послове просвете.

**Члан 10.**

Запослени не сме својим понашањем да изазове или допринесе насиљу, злостављању и занемаривању (на пример: непоштовање личности и права детета и ученика, недоследност у поступању, необјективно оцењивање и др.).

Родитељ је дужан да, у најбољем интересу детета и ученика: сарађује са Школом; учествује у превентивним мерама и активностима; уважава и поштује личност свог детета, друге деце и ученика, запослених и других родитеља.

Родитељ не сме својим понашањем у Школи да изазове или допринесе појави насиља, злостављања и занемаривања.

**Повреда забране понашања које вређа углед, част или достојанство**

**Члан 11.**

Забрањено је свако понашање запосленог према детету, ученику и одраслом; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом, којим се вређа углед, част или достојанство.

Директор установе дужан је да у року од три дана од дана сазнања за повреду забране из става 1. овог члана предузме одговарајуће активности и мере у оквиру надлежности установе.

Ближе услове о начинима препознавања понашања којима се вређа углед, част или достојанство у установи, заједнички прописују министар надлежан за послове просвете и министар надлежан за људска и мањинска права.

Поступање установе када се посумња или утврди вређање угледа, части или достојанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту, прописује министар надлежан за послове просвете.

**Члан 12.**

Информације о дискриминацији, насиљу, злостављању и занемаривању, каои понашања које вређа углед, част или достојанство од ученика прикупља, по правилу, педагог, односно друго задужено лице у установи - одељењски старешина или члан тима за заштиту.

V ВАСПИТНЕ МЕРЕ

Члан 13.

За повреде обавеза ученику се, у складу са одредбама овог правилника, без вођења васпитно-дисциплинског поступка могу изрећи васпитне мере:

1. опомена одељењског старешине,
2. укор одељењског старешине,
3. укор одељењског већа.

Васпитне мере изричу се у школској години у којој је учињена повреда обавезе ученика.

Васпитне мере из овог члана могу да се изрекну ученику ако је Школа претходно предузела неопходне активности из члана 4. овог правилника.

Ако Школа није претходно предузела неопходне активности из члана 4. овог правилника, предузеће их пре изрицања мере.

**Опомена одељењског старешине**

**Члан 14.**

Опомена одељењског старешине изриче се ученику који:

1. учини лакшу повреду из члана 6. овог правилника,
2. неоправдано изостаје са наставе од 5 до 8 часова,
3. у случајевима повреде забране, у зависности од тежине повреде.

Опомену изриче одељењски старешина на часу одељењског старешине, односно одељењске заједнице и уписује је у ђачку књижицу и у књигу евиденције о образовно-васпитном раду (у прозивник у колони „напомена“).

Одељењски старешина о изреченој мери на примерен начин обавештава родитеља, односно другог законског заступника и то евидентира у својој педагошкој документацији, а ђачку књижицу са изреченом васпитном мером опомена одељењског старешине родитељ, односно други законски заступник ученика потписује приликом доласка у Школу.

**Укор одељењског старешине**

**Члан 15.**

Укор одељењског старешине изриче се ученику:

1. уколико изречена васпитна мера опомена одељењског старешине због чињења лакших повреда није деловала јер је ученик наставио да чини лакше повреде из члана 6. овог правилника,
2. који неоправдано изостаје са наставе од 9 до 16 часова,
3. у случајевима повреде забране, у зависности од тежине повреде.

Укор одељењског старешине изриче одељењски старешина на часу одељењског старешине и уписује је у ђачку књижицу и у књигу евиденције о образовно-васпитном раду (у прозивник у колони „напомена“).

Одељењски старешина о изреченој мери на примерен начин обавештава родитеља, односно другог законског заступника и то евидентира у својој педагошкој документацији, а ђачку књижицу са изреченом васпитном мером укор одељењског старешине родитељ, односно други законски заступник ученика потписује приликом доласка у Школу.

**Укор одељењског већа**

**Члан 16.**

Укор одељењског већа изриче се ученику: уколико изречена васпитна мера укор одељењског старешине због чињења лакших повреда није деловала јер је ученик наставио да чини лакше повреде из члана 6. овог правилника,

1. који неоправдано изостаје са наставе од 17 до 25 часова,
2. у случајевима повреде забране, у зависности од тежине повреде.

Одлука одељењског већа о изрицању васпитне мере укор одељењског већа доноси се већином гласова присутних чланова одељењског већа.

Гласање је јавно и врши се подизањем руке.

Одлучивање о изрицању васпитне мере укор одељењског већа разматра се као посебна тачка дневног реда седнице, а у записник о раду одељењског већа се уноси број гласова за и против изрицања мере.

Након изрицања васпитне мере укор одељењског већа, одељењски старешина је уписује у ђачку књижицу и у књигу евиденције о образовно-васпитном раду (у прозивник у колони „напомена“).

Одељењски старешина о изреченој мери на примерен начин обавештава родитеља, односно другог законског заступника и то евидентира у својој педагошкој документацији, а ђачку књижицу са изреченом васпитном мером укор одељењског већа родитељ, односно други законски заступник ученика потписује приликом доласка у Школу.

**VI ВАСПИТНО-ДИСЦИПЛИНСКЕ МЕРЕ**

**Члан 17.**

За повреде обавеза ученику се, након спроведеног васпитно-дисциплинског поступка и утврђивања одговорности ученика, могу изрећи васпитно-дисциплинске мере:

1. укор директора школе,
2. укор наставничког већа,
3. искључење ученика из школе.

Васпитно-дисциплинске мере изричу се у школској години у којој је учињена повреда обавезе ученика.

Васпитно-дисциплинске мере из овог члана могу да се изрекну ученику ако је Школа претходно предузела неопходне активности из члана 4. овог правилника.

Ако Школа није претходно предузела неопходне активности из члана 4. овог правилника, предузеће их пре изрицања мере.

**Укор директора школе**

**Члан 18.**

Укор директора школе изриче се ученику који:

1. учини тежу повреду из чл. 7. овог правилника, у зависности од тежине повреде;
2. неоправдано изостаје са наставе од 26 до 30 часова, од чега више од 15 часова након писменог обавештавања родитеља, односно старатеља од стране школе,
3. учини повреду забране из чл. 8-11. овог правилника, у зависности од тежине повреде.

Директор школе изриче васпитно-дисциплинску меру укор директора школе након спроведеног васпитно-дисциплинског поступка и утврђивања одговорности ученика за повреду из става 1. овог члана.

Када решење о изрицању васпитно-дисциплинске мере укор директора школе постане извршно, одељењски старешина уписује изречену меру у ђачку књижицу и у књигу евиденције о образовно-васпитном раду (у прозивник у колони „напомена“).

Одељењски старешина о изреченој мери на примерен начин обавештава родитеља, односно другог законског заступника и то евидентира у својој педагошкој документацији, а ђачку књижицу са изреченом васпитно-дисциплинском мером укор директора школе родитељ, односно други законски заступник ученика потписује приликом доласка у Школу.

**Укор наставничког већа**

**Члан 19.**

Укор наставничког већа изриче се ученику који:

1. учини тежу повреду из чл. 7. овог правилника, у зависности од тежине повреде;
2. неоправдано изостаје са наставе од 31 до 35 часова, од чега више од 15 часова након писменог обавештавања родитеља, односно старатеља од стране школе,
3. учини повреду забране из чл. 8-11. овог правилника, у зависности од тежине повреде.

Одлука наставничког већа о изрицању васпитно-дисциплинске мере укор наставничког већа доноси се већином гласова присутних чланова наставничког већа.

Гласање је јавно и врши се подизањем руке.

Одлучивање о изрицању васпитно-дисциплинске мере укор наставничког већа разматра се као посебна тачка дневног реда седнице, а у записник о раду наставничког већа се уноси број гласова за и против изрицања мере.

Када решење о изрицању васпитно-дисциплинске мере укор наставничког већа постане извршно, одељењски старешина уписује изречену меру у ђачку књижицу и у књигу евиденције о образовно-васпитном раду (у прозивник у колони „напомена“).

Одељењски старешина о изреченој мери на примерен начин обавештава родитеља, односно другог законског заступника и то евидентира у својој педагошкој документацији, а ђачку књижицу са изреченом васпитно-дисциплинском мером укор наставничког већа родитељ, односно други законски заступник ученика потписује приликом доласка у Школу.

**Искључење ученика из школе**

**Члан 20.**

Искључење ученика из школе изриче се ученику који:

1. учини тежу повреду из чл. 7. овог правилника, у зависности од тежине повреде;
2. неоправдано изостаје са наставе 36 и више часова, од чега више од 15 часова након писменог обавештавања родитеља, односно старатеља од стране школе,
3. учини повреду забране из чл. 8-11. овог правилника, у зависности од тежине повреде.

Одлука наставничког већа о изрицању васпитно-дисциплинске мере искључење ученика из школе доноси се већином гласова присутних чланова наставничког већа.

Гласање је јавно и врши се подизањем руке.

Одлучивање о изрицању васпитно-дисциплинске мере искључење ученика из школе разматра се као посебна тачка дневног реда седнице, а у записник о раду наставничког већа се уноси број гласова за и против изрицања мере.

На основу одлуке наставничког већа о искључењу директор доноси решење о искључењу ученика из школе које мора да садржи све саставне делове које садржи решење у управном поступку.

Решење о изреченој васпитно-дисциплинској мери доставља се ученику и родитељу, односно другом законском заступнику ученика.

Васпитно-дисциплинска мера искључење ученика из школе евидентира се у ђачкој књижици и у дневник (у прозивник у колони „напомена“).

**VII ДРУШТВЕНО-КОРИСТАН РАД**

**Члан 21.**

Школа, упоредо са изрицањем васпитне, односно васпитно-дисциплинске мере, одређује ученику и обавезу обављања друштвено-корисног, односно хуманитарног рада, који се одвија у просторијама школе или ван просторија школе под надзором наставника, односно стручног сарадника.

Друштвено-користан, односно хуманитарни рад из става 1. овог члана, школа одређује ученику у складу са тежином учињене повреде, водећи рачуна о психофизичкој и здравственој способности, узрасту и достојанству ученика, о чему је дужна да одмах обавести родитеља, односно другог законског заступника. У ситуацији када се мера изриче ученику који наставу похађа по ИОП-у, узима се у обзир и мишљење Тима за инклузивно образовање.

Ближе услове о начину, садржају, дужини, месту и времену обављања и другим питањима од значаја за обављање друштвенокорисног, односно хуманитарног рада из става 1. овог члана, прописује министар надлежан за послове просвете. (брисан )

Циљ одређивања друштвено-корисног, односно хуманитарног рада у школи је превенција непожељног и друштвено неприхватљивог понашања ученика кроз развој пожељних и позитивних облика понашања.

Друштвено-корисним радом се омогућава умањивање или отклањање начињене штете, одн. последица те штете, развија свест о одговорности и последицама сопственог и понашања других и поправљају односи укључених страна.

Зависно од тога да ли је у кокретном случају учињена тежа или лакша повреда обавезе учиника, бира се одговарајућа активност уз меру која се изриче.

Када је учињена **лакша повреда обавезе ученика**, за коју се изриче васпитна мера, **одељењски старешина**, уз планирање појачаног васпитног рада и консултације са родитељем, одн. другим законским заступникоми учеником, бира од предвиђених активности друштвено-корисног, односно хуманитарног рада активност за меру која се изриче.

Када је учињена **тежа повреда обавезе ученика или повреда забране, директор школе** покреће васпитно-дисциплински поступак, доноси план појачаног васпитног рада и обавља консултације са родитељем, одн. другим законским заступникоми учеником, бира од предвиђених активности друштвено-корисног, односно хуманитарног рада активност за меру која се изриче.

**Обавеза је** родитеља, одн. другог законског заступника да активно учествује у остваривању плана обављања друштвено-корисног, односно хуманитарног рада и **одговоран је** ако ученик одбије да остварује активности друштвено-корисног, односно хуманитарног рада.

**Ангажовање ученика** у друштвено-корисном, односно хуманитарном раду **узима се у обзир код утврђивања закључне оцене из владања** на крају првог и другог полугодишта.

За друштвено-користан, односно хуманитарни рад прописан је временски период, одн. динамика, начин остваривања и лице које је задужено да прати и извештава о остваривању и ефектима активности. Приликом утврђивања динамике, узимају се у обзир карактеристике ученика, његов узраст и оптимално време за квалитетно и делотворно остваривање активности.

**Препоручено трајање активности је од 15 до 45 минута.**

***Лице задужено за остваривање и праћење активности***

Активности одређене уз васпитне мере ***опомена*** и ***укор одељењског старешине***одређује и прати њихово остваривање – одељењски старешина самостално, а ако је потребно – уз подршку члана одељењског већа или стручног сарадника.

Активности одређене уз васпитну меру ***укор одељењског већа***одређује одељењско веће а прати њихово остваривање – одељењски старешина у сарадњи са једним или више наставника одн. стручним сарадником које одреди одељењско веће.

Активности одређене уз васпитно-дисциплинску меру ***укор директора***изриче директор а прати одељењски старешина у сарадњи са једним или више наставника одн. стручним сарадником, које одреди директор решењем.

Активности одређене уз васпитно-дисциплинску меру ***укор наставничког већа***изриче наставничко веће а прати одељењски старешина у сарадњи са једним или више наставника одн. стручним сарадником, које одреди директор решењем.

***Вођење евиденције***

Лице задужено за остваривање и праћење води евиденцију о току спровођења активности.

**Евиденција** о току спровођења активности **обухвата** податке о:

* повреди обавезе ученика или повреди забране за коју се ученику одређује друштвено-користан, одн. хуманитарни рад;
* обављеним консултацијама са родитељима/другим законским заступницима ученика и изабраној активности друштвено-корисног, односно хуманитарног рада од предвиђених активности за меру која се изриче;
* планирању појачаног васпитног рада и плану обављања друштвено-корисног, односно хуманитарног рада;
* временском периоду/динамици, начину остваривања друштвено-корисног, односно хуманитарног рада;
* учешћу родитеља одн. другог законског заступника ученика у остваривању плана;
* напомена уколико је активност одређена ученику који се образује по ИОП;
* податак о поднетом извештају надлежном органу.

Евиденција о току спровођења активности води се у електронском облику у следећем прилогу:

Табела - **Евиденција о току спровођења активности друштвено-корисног, односно хуманитарног рада;**

|  |  |  |
| --- | --- | --- |
| ИМЕ И ПРЕЗИМЕ УЧЕНИКА: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ЛИЦЕ ЗАДУЖЕНО ЗА ВОЂЕЊЕ ЕВИДЕНЦИЈЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
|  | Подаци | Опис/напомена |
| 1. | Повреда обавезе/забране за коју се ученику одређује обавеза обављања друштвено-корисног, односно хуманитарног рада; |  |
| 2. | Консултације са родитељем/законским заступником |  |
| 3. | Изабрана/е активност/и друштвено-корисног, односно хуманитарног рада; |  |
| 4. | Извод из плана обављања друштвено-корисног, односно хуманитарног рада; |  |
| 5. | Временски период/динамика остваривања активности |  |
| 6. | Начин остваривања активности |  |
| 7. | Учешће родитеља у остваривању активности |  |
| 8. | Да ли се ученик образује по ИОП-у |  |
| 9. | Извештај о ефектима друштвено-корисног, односно хуманитарног рада; |  |

ПОТПИС

\_\_\_\_\_\_\_\_\_\_\_\_\_\_\_\_\_\_\_

***Извештавање о******ефектима друштвено-корисног, односно хуманитарног рада***

Лице које је задужено за праћење активности подноси извештај о ефектима друштвено-корисног, односно хуманитарног рада органима школе.

У зависности од тога која је васпитна или васпитно-дисциплинска мера изречена, задужено лице извештава одговарајући орган установе и то:

* одељењско веће – за васпитне мере опомена и укор одељењског старешине;
* одељењско веће – за васпитну меру укор одељењског већа;
* директора школе – за васпитно-дисциплинску меру укор директора;
* наставничко веће – за васпитно-дисциплинску меру укор наставничког већа.

У прилогу је приказан Извештај о обављеном друштвено-корисном односно хуманитарном раду као модел, одн. полазна основа за извештавање:

**Извештај о обављеном друштвено-корисном односно хуманитарном раду**

**Ученик: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , одељење:­­­­­­­­­­­­\_\_\_\_\_\_\_\_\_\_\_\_\_\_,**

**Одељенски старешина: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Врста повреде обавезе ученика: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (лака/тежа)**

**Васпитна или васпитно-дисциплинска мера: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Активност друштвено-корисног односно хуманитарног рада: \_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| **Активност друштвено-корисног рада** | **Трајање активности**  **(Датум, време и место)** | **Лице задужено да прати и извештава** |
|  |  |  |

**Родитељ је упознат и сагласан / није сагласан са активношћу друштвено-корисног рада:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (потпис родитеља)**

**План израђен: \_\_\_\_\_\_\_\_\_\_\_\_\_\_\_\_\_**

**Одељењски старешина: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (потпис одељенског старешине)**

**Извештај о обављеном друштвено-корисном односно хуманитарном раду**

**Ученик: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , одељење:­­­­­­­­­­­­\_\_\_\_\_\_\_\_\_\_\_\_\_\_,**

**Одељенски старешина: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Врста повреде обавезе ученика: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (лака/тежа)**

**Васпитна или васпитно-дисциплинска мера: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Активност друштвено-корисног односно хуманитарног рада:**

**Ефекти друштвено-корисног односно хуманитарног рада: ученик је, у обављању друштвено-корисног односно хуманитарног рада у потпуности/ није у потпуности испоштовао план рада (динамика, учесталост и трајање активности). Родитељ је био/није био активан учесник у обављању друштвено-корисног рада ученика. Одређена активност је имала/није имала позитиван ефекат на понашање ученика.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ученик је прихватио/одбио друштвено-користан, односно хуманитарни рад.**

**Извештај сачинио: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Обзиром да је законодовац предвидео **оквирно** трајање учесталости и временски период обављања друштвено-корисног одн. хуманитарног рада у следећој табели:

|  |  |  |
| --- | --- | --- |
| **Мера** | **Учесталост** | **Временски периода** |
| Опомена | 2 пута недељно | 2 недеље |
| Укор одељењског старешине | 2 пута недељно | 3 недеље |
| Укор одељењског већа | 3 пута недељно | 3 недеље |
| Укор директора | 3 пута недељно | 4 недеље |
| Укор Наставничког већа | 4 пута недељно | 4 недеље |

У следећој табели дат је табеларни приказ могућих мера, активности, учесталости, временског периода и трајања, лица задуженог за одређивање и праћење активности друштвено-корисног рада, као и орган коме се подноси извештај:

|  |  |  |  |  |  |
| --- | --- | --- | --- | --- | --- |
| **Мера** | **Активност** | **Учесталост** | **Временски период и трајање** | **Лице/орган задужен/о за одређивање и праћење (не мора бити исто лице) активности** | **Орган коме се подноси извештај о ефектима друштвено-корисног рада** |
| **Опомена** | -продужетак обавезе редара (45 минута)  -брига о простору у коме ученици бораве (15-45 минута)  -помоћ наставнику (нпр. за подршку и помоћ у учењу ученицима којима је то потребно) | 2 пута недељно | 2 недеље | Одељењски старешина | Одељењско веће |
| **Укор одељењског старешине** | -писање рада/састава и излагање у одељењу на тему у вези са повредом обавезе  - осмишљавање, израда и уређивање паноа на одређену тему  -помоћ школским тимовима (брига о безбедности млађих ученика уз присуство наставника, припрема презентације, радионице, предавања и остваривање предавања)  -учествовање у организацији предавања које остварују спољни сарадници (МУП, Црвени крст)  -помоћ наставницима у припреми материјала за организацију ваннаставних активности  (15-45 минута) | 2 пута недељно | 3 недеље | Одељењски старешина | Одељењско веће |
| **Укор одељењског већа** | -помоћ дежурном натавнику за време одмора  - уређење школског дворишта (чишћење снега, окопавање цвећа..)  -остваривање предавања за одељењску заједницу на тему безбедности, насиља и сл. у оквиру које је учесник прекршио правила, одн. у вези са учињеном повредом обавезе  -припрема одн.организовање представе, презентација видео-клипа, стрипа или филма на тему у вези са учињеном повредом обавезе  (15-45 минута) | 3 пута недељно | 3 недеље | Одељењско веће одређује активност а прати одељењски старешина у сарадњи са наставником одн. педагогом | Одељењско веће |
| **Укор директора** | -израда и приказ презентације у одељењима на тему чувања имовине (личне, приватне и школске)  - израда презентације и њен приказ у одељењима на тему која је у вези са повредом обавезе  -уређење школског дворишта (чишћење снега, окопавање цвећа..)  -помоћ школским тимовима (брига о безбедности млађих ученика уз присуство наставника, припрема презентације, радионице, предавања и остваривање предавања)  - израда презентације и њен приказ уз подршку наставника на тему Заштита личних података на интернету | 3 пута недељно | 4 недеље | Директор одређује активност а прати одељењски старешина у сарадњи са наставником одн. педагогом | Директор |
| **Укор Наставничког већа** | Активности су идентичне оним које су прописане за меру Укор директора | 4 пута недељно | 4 недеље | Наставничко веће одређује активност а прати одељењски старешина у сарадњи са наставником одн. педагогом | Наставничко веће |

**Напомињемо да је препоручено трајање активности од 15 до 45 минута.**

**Код повреда забране, зависно од врсте забране и процене нивоа насиља, са изреченом васпитном или васпитно-дисциплинском мером упоредо се и сразмерно одређује и активност друштвено-корисног односно хуманитарног рада:**

* организовање предавања/презентације на тему људских права, као и права ученика;
* организовање предавања/презентације за ученике на неку од тема у вези са грађанским правима, обавезама и одговорностима;
* учествовање у организацији хуманитарне акције за помоћ и подршку угроженима (Црвени крст, народна кухиња, дневни боравак за децу са посебним потребама „Мозаик“ Бор)

**уз комбинацију са неком од активности предвиђеној у претходној табели.**

# **VIII ВАСПИТНО–ДИСЦИПЛИНСКИ ПОСТУПАК**

Члан 22.

Одељењски старешина, односно друго лице које има сазнање о учињеној тежој повреди обавеза или повреди забране за коју је овим правилником прописано изрицање васпитно-дисциплинских мера, обавештава директора школе, по правилу, писменим путем да је ученик извршио тежу повреду обавезе или повреду забране.

Писмено обавештење из става 1. овог члана садржи податке о ученику, опис теже повреде обавезе односно повреде забране, време, место и начин извршења повреде као и доказе који указују на учињену повреду.

Када малолетан ученик изврши повреду обавезе, односно забране, школа одмах, а најкасније наредног радног дана обавештава родитеља, односно другог законског заступника и укључује га у одговарајући поступак.

Члан 23.

За теже повреде обавеза ученика и за повреде забране Школа мора водити васпитно-дисциплински поступак.

У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву.

Уколико се родитељ, односно други законски заступник ученика, који је уредно обавештен, не одазове да присуствује васпитнодисциплинском поступку, директор школе поставља одмах, а најкасније наредног радног дана психолога, односно педагога установе да у овом поступку заступа интересе ученика, о чему одмах обавештава центар за социјални рад.

Члан 24.

Директор, у року од 30 дана од дана учињене повреде, закључком покреће васпитно-дисциплински поступак, води га и окончава решењем и о томе одмах, а најкасније наредног радног дана обавештава родитеља, односно другог законског заступника ученика.

Васпитно-дисциплински поступак за учињену тежу повреду обавезе ученика, покреће се најкасније у року од осам дана од дана сазнања.

Васпитно-дисциплински поступак за учињену повреду забране покреће се одмах, а најкасније у року од два дана од дана сазнања.

Васпитно-дисциплински поступак окончава се, након вођења појачаног васпитног рада са учеником, доношењем решења у року од 30 дана од дана покретања.

Пре доношења решења морају се утврдити све чињенице које су од значаја за одлучивање.

Уколико се у току трајања васпитно-дисциплинског поступка ученик испише из школе, школа је у обавези да у исписницу унесе напомену да је против наведеног ученика покренут васпитно-дисциплински поступак.

Закључак о покретању васпитно-дисциплинског поступка (даље: закључак) садржи податке о ученику, опис теже повреде обавезе односно повреде забране, време, место и начин извршења повреде као и доказе који указују на учињену повреду.

Закључак се доставља ученику, односно његовом родитељу или другом законском заступнику, као и одељењском старешини.

Члан 25.

Саслушању, односно усменој раправи у васпитно-дисциплинском поступку, поред директора, по правилу присуствују и одељењски старешина, педагог и секретар школе.

О саслушању, односно усменој расправи у васпитно-дисциплинском поступку води се записник који потписују сва присутна лица.

**Члан 26.**

Ако је ученик учинио више тежих повреда обавеза односно повреда забране, надлежни орган ће изрећи једну васпитно-дисциплинску меру која ће одговарати свим учињеним тежим повредама обавеза односно повредама забране.

Члан 27.

Када предузете активности појачаног васпитног рада доведу до позитивне промене понашања ученика, обуставиће се поступак, осим ако је учињеном повредом забране озбиљно угрожен интегритет другог лица.

Члан 28.

О одговорности ученика за учињену повреду одлучује директор школе, односно наставничко веће након добијања све потребне документације у вези предметног васпитно-дисциплинског поступка.

Члан 29.

Васпитне и васпитно-дисциплинске мере се изричу у школској години у којој је учињена повреда обавезе ученика.

**Члан 30.**

Ученик, његов родитељ, односно други законски заступник има право да поднесе жалбу Школском одбору на изречену васпитно-дисциплинску меру за извршену тежу повреду обавезе ученика или за повреду забране насиља, злостављања и занемаривања у року од осам дана од дана достављања решења о утврђеној одговорности и изреченој мери.

Школски одбор решава по жалби у року од 15 дана од дана достављања жалбе.

Жалба одлаже извршење решења директора.

Против другостепеног решења о изреченој васпитно-дисциплинској мери искључења ученика, ученик, његов родитељ, односно други законски заступник има право на судску заштиту у управном спору.

# **VIII ОЦЕЊИВАЊЕ ВЛАДАЊА УЧЕНИКА**

**Члан 31.**

Владање ученика оцењује се описно у току полугодишта, а бројчано на крају првог и другог полугодишта.

Оцена из владања ученика у току полугодишта изражава се описом учениковог односа према школским обавезама и сопственим правима и обавезама, другим ученицима,запосленима у школи, другим организацијама у којима се остварује образовно-васпитни рад, школској имовини других и заштити и очувању животне средине, као изреченој васпитној или васпитно-дисциплинској мери.

Описна оцена садржи предлог мера и активности које школа планира и предузима ради промене понашања ученика као и начин укључивања одговарајућих установа, организација и појединаца и динамику праћења понашања ученика.

Описна оцена се евидентира у педагошкој документацији наставника односно одељењског старешине.

Оцена из владања на крају првог и другог полугодишта јесте бројчана, и то: примерно (5), врло добро (4), добро (3), довољно (2), незадовољавајуће (1), и свака од наведених оцена утиче на општи успех ученика. На оцену из владања не утичу оцене из предмета.

Школа је у обавези да континуирано прати, анализира, благовремено предузима мере у циљу развијања одговорног понашања ученика и свих учесника у образовно-васпитном процесу.

Члан 32.

Закључну оцену из владања утврђује одељењско веће на предлог одељењског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката а нарочито:

* школским обавезама и сопственим правима и обавезама,
* другим ученицима,
* запосленима у школи и другим организацијама у којима се остварују поједини облици образовно-васпитног рада,
* имовини школе, имовини других лица или организацијама у којима се остварују настава или поједини облици образовно-васпитног рада,
* заштити и очувању животне средине.

Оцена из владања поправља се најкасније на крају првог или другог полугодишта када дође до позитивне промене у понашању ученика односно када ученик показује позитивне промене у свом понашању и прихвата одговорност за своје поступке након указивања на непримерено понашање или кроз појачани васпитни рад, након изречене васпитне односно васпитно-дисциплинске мере.

**Члан 33.**

Оценом примерно (5) оцењује се владање ученика који редовно похађа наставу и друге облике рада у које је укључен, поштује договорена односно прописана правила понашања и мере безбедности, негује атмосферу другарства и конструктивног решавања конфликата у одељењу, своје ставове брани аргументовано водећи рачуна о осећањима других и усвојеним правилима понашања, поштује школску имевину и имовину других, има активан однос према очувању и заштити животне средине.

Закључна оцена из владања смањује се за лакше повреде прописане овим Правилником.

1. Оценом врло добро (4) оцењује се владање ученика који се понаша на начин описан на првом нивоу у складу са Протоколом, ако након изречене васпитне мере и предузетих активности појачаног васпитног рада није дошло до позитивне промене у понашању ученика.
2. Оценом добро (3) оцењује се владање ученика који се понаша на начин описан на другом нивоу у складу са Протоколом, ако након изречене васпитне мере и предузетих активности појачаног васпитног рада није дошло до позитивне промене у понашању ученика.

Закључна оцена из владања смањује се за теже повреде обавеза ученика прописане Законом, за насилно и дискриминаторно понашање из Протокола и то:

1. Оценом довољно (2) оцењује се владање ученика који понови понашање на начин описан на другом нивоу у складу са Правилником о протоклу поступања ако након изречене васпитне или васпитно-дисциплинске мере и предузетих активности појачаног васпитног рада није дошло до позитивне промене у понашању ученика.
2. Оценом незадовољавајуће (1) оцењује се владање ученика који се понаша на начин описан на трећем нивоу у складу са Протоколом ако након изречене васпитне или васпитно-дисциплинске мере и предузетих активности појачаног васпитног рада који је у интензитету примерен потребама ученика, није дошло до позитивне промене у понашању ученика.

**Члан 34.**

Ученику који неоправдано изостаје са наставе смањује се оцена из владања на крају првог или другог полугодишта уколико након благовремено предузетих мера и активности појачаног васпитног рада и обавештавања родитеља односно старатеља ученика, није дошло до позитивне промене у понашању ученика и то:

1. Врло добро (4) добија ученик који је неоправдано изостајао са наставе од 5 до 8 часова.
2. Добро (3) добија ученик који је неоправдано изостајао са наставе од 9 до 16 часова.
3. Довољно (2) добија ученик који је неоправдано изостајао са наставе од 17 до 25 часова.
4. Незадовољавајуће (1) добија ученик који је неоправдано изостајао са наставе 26 и више часова.

Члан 35.

Одељењски старешина води евиденцију у одговарајућој свесци која служи да се прати понашање свих ученика одељења, да се евидентирају изостанци, начин оправдавања изостанака, саветодавни разговори и евиденција изречених васпитних и васпитно-дисциплинских мера као и све активности које одељенски старешина предузима током праћења ученика. Такође, у свесци евидентира и запажања одељењског већа о свим ученицима у одељењу.

# **IX МАТЕРИЈАЛНА ОДГОВОРНОСТ УЧЕНИКА**

Члан 36.

Ученик, родитељ односно старатељ одговара за материјалну штету коју ученик нанесе Школи, предузећу или другој организацији у којима се одржава пракса и други облици образовно-васпитног рада, намерно или из крајње непажње, у складу са Законом.

Члан 37.

Дежурни наставник коме је пријављена материјална штета, дужан је да то евидентира у књизи дежурства и да обавести одељењског старешину.

Одељењски старешина који има сазнање о учињеној материјалној штети дужан је да о томе обавести директора школе писменим путем и да на примерен начин о томе обавести родитеља, односно другог законског заступника.

Поступак за утврђивање материјалне одговорности ученика покреће директор закључком.

Постојање штете, висину, околности под којима је настала, ко је проузроковао одређује трочлана комисија коју именује директор школе по учињеној материјалној штети.

Комисија о своме раду сачињава записник.

Члан 38.

Висина штете утврђује се на основу ценовника или књиговодствене вредности оштећене или уништене ствари, а ако то није могуће комисија процењује штету уз помоћ сручњака.

Члан 39.

Директор доноси Решење о материјалној одговорности ученика, висини штете и обавези ученика, односно његовог родитеља или другог законског заступника да штету надокнади у одређеном року, а на основу предлога комисије.

Накнада штете уплаћује се на рачун Школе, односно предузећа или друге организације којој је штета нанета.

Ако ученик, односно родитељ или старатељ, одбије да штету надокнади, наплата се може тражити судским путем.

Школски одбор може да одлучи да ученик, његов родитељ, односно други законски заступник буде делимично или у целини ослобођен надокнаде штете учињене школи у случају кад би накнада довела ученика и његову породицу у тешку материјалну ситуацију.

Члан 40.

Ако је штету проузроковало више ученика, утврђује се материјална одговорност сваког ученика посебно.

Уколико се не може утврдити удео сваког ученика у проузроковању штете, сматра се да су сви ученици који су штету проузроковали намерно или из крајње непажње, подједнако одговорни и штету надокнађују солидарно.

**Члан 41.**

Ученик, његов родитељ, односно старатељ има право да поднесе жалбу Школском одбору на решење о утврђеној материјалној одговорности ученика у року од осам дана од дана достављања решења о утврђеној одговорности.

Члан 42.

Школски одбор решава по жалби у року од 15 дана од дана достављања.

Жалба одлаже извршење решења директора.

# **XI ЗАВРШНЕ ОДРЕДБЕ**

Члан 43.

Измене и допуне овог правилника врше се на начин и по поступку предвиђеном за његово доношење.

Правилник ступа на снагу наредног дана од дана његовог објављивања на огласној табли школе.

Ступањем на снагу овог правилника престаје да важи Правилник о дисциплинско- материјалној одговорности ученика Машинско –електротехничке школе у Бору број 252/2-8 од 03.04.2018. године.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Горан Милошевић

Објављен на огласној табли: \_\_\_\_\_\_\_\_\_\_\_\_\_\_\_\_\_\_\_\_

Ступио на снагу: \_\_\_\_\_\_\_\_\_\_\_\_\_\_\_\_\_\_\_\_\_\_